ΚΑΝΟΝΙΣΜΟΣ (ΕΟΚ) αριθ. 1598/83 ΤΟΥ ΣΥΜΒΟΥΛΙΟΥ της 14ης Ιουνίου 1983 για την τροποποίηση του κανονισμού (ΕΟΚ) αριθ. 458/80 περί αναδιαρθρώσεως των αμπελώνων στα πλαίσια συλλογικών δραστηριοτήτων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι ο κανονισμός (ΕΟΚ) αριθ. 458/80 (4), όπως τροποποιήθηκε από τον κανονισμό (ΕΟΚ) αριθ. 2991/81 (5), έθεσε σε εφαρμογή μια κοινή δραστηριότητα σε ορισμένα εδάφη αμπελώνων που παράγουν επιτραπέζιους οίνους και αμπελώνων κατάλληλων για την παραγωγή v.q.p.r.d., η οποία συνίσταται στη χορήγηση πριμοδότησης για την αναδιάρθρωση των αμπελώνων- ότι το ποσό της πριμοδότησης είναι το ίδιο, είτε πρόκειται για αμπελώνες επιτραπέζιων οίνων είτε για αμπελώνες για v.q.p.r.d.- ότι, μεταξύ των δύο κατηγοριών αμπελώνων, δεν γίνεται κατανομή εκτάσεων-

ότι ο κανονισμός (ΕΟΚ) αριθ. 458/80 πρέπει να έχει αποτελέσματα τόσο στη διαρθρωτική κατάσταση των αμπελώνων για επιτραπέζιους οίνους όσο και στη διαρθρωτική κατάσταση των αμπελώνων για v.q.p.r.d.- ότι πρέπει, εντούτοις, να δοθεί προτεραιότητα στους αμπελώνες για επιτραπέζιους οίνους- ότι πρέπει, λοιπόν, να αποφευχθεί να επωφεληθούν από τη δραστηριότητα αυτή κυρίως οι αμπελώνες v.q.p.r.d.- ότι πρέπει, κατά συνέπεια, να τροποποιηθεί ο κανονισμός (ΕΟΚ) αριθ. 458/80 για να εισαχθεί μια κατανομή μεταξύ των αμπελώνων για επιτραπέζιους οίνους και αμπελώνων για v.q.p.r.d.-

ότι υπάρχουν ιδιαίτερες δυσκολίες για ορισμένους αμπελώνες της περιοχής Charentes, οι οποίοι, από τη φύση τους, είναι κατάλληλοι τόσο για την παραγωγή επιτραπέζιων οίνων όσο και για την παραγωγή v.q.p.r.d.,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 458/80 τροποποιείται ως εξής:

1. Στο άρθρο 1 παράγραφος 2, η τρίτη περίπτωση αντικαθίσταται από το ακόλουθο κείμενο:

"- τον αμπελώνα στην περιοχή Charentes που προορίζεται για την παραγωγή οίνων ικανών να παράγουν ορισμένα eaux-de-vie ονομασίας προέλευσης, εκτός από τις εκτάσεις αμπελώνα που θα επαναφυτευτούν με ποικιλίες που είναι κατάλληλες για την παραγωγή μόνο επιτραπέζιων οίνων ή v.q.p.r.d., μέχρι 1 000 εκταρίων.".

2. Στο άρθρο 8, η παράγραφος 1 αντικαθίσταται από το ακόλουθο κείμενο:

"1. Εκτός από τη συμπληρωματική πριμοδότηση που χορηγείται κατ' εφαρμογή του άρθρου 5 παράγραφος 2 δεύτερο εδάφιο, είναι επιλέξιμες από το Ταμείο, τμήμα Προσανατολισμού, οι δαπάνες που πραγματοποιήθηκαν από τα Κράτη μέλη στα πλαίσια της δραστηριότητας που προβλέπεται στον παρόντα κανονισμό, και αφορούν τα σχέδια που έχουν εγκριθεί σύμφωνα με το άρθρο 7, εντός του ανωτάτου ορίου των 240 600 εκταρίων επαναφυτευμένου ή νεοφυτευμένου αμπελώνα, από τα οποία 45 800 εκτάρια τα οποία έχουν παράγει v.q.p.r.d. κατά την περίοδο που προηγείται της περιόδου κατά την οποία πραγματοποιείται η εκρίζωση.

Η έκταση των 45 800 εκταρίων που αναφέρεται στο πρώτο εδάφιο κατανέμεται ως εξής:

"" ID="1">Γερμανία> ID="2">7 000 εκτάρια"> ID="1">Ελλάδα> ID="2">3 000 εκτάρια"> ID="1">Γαλλία> ID="2">20 000 εκτάρια"> ID="1">Ιταλία> ID="2">15 000 εκτάρια"> ID="1">Λουξεμβούργο> ID="2">800 εκτάρια">

.".

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κoινοτήτων.

Εφαρμόζεται από την 1η Σεπτεμβρίου 1980.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στο Λουξεμβούργο, στις 14 Ιουνίου 1983.

Για το Συμβούλιο

Ο Πρόεδρος

I. KIECHLE

(1) ΕΕ αριθ. C 27 της 2. 2. 1983, σ. 10.

(2) ΕΕ αριθ. C 128 της 16. 5. 1983, σ. 107.

(3) ΕΕ αριθ. C 124 της 9. 5. 1983, σ. 1.

(4) ΕΕ αριθ. L 57 της 29. 2. 1980, σ. 27.

(5) EΕ αριθ. L 299 της 20. 10. 1981, σ. 21.